Бразилският президент осмя истерията около COVID - 19 и призова хората да се върнат на работаНа фона на драконовските мерки за спиране на пандемията по света , Жаир Болсонаро заяви , че иска да запази икономиката , като осмя истерията около вируса На фона на драконовските мерки за спиране на разпространението на пандемията от коронавирус , които в момента прилагат много страни по света , президентът на Бразилия продължава да държи малко по - различен курс . В петък Бразилия забрани влизането през летища на чужденци без жителство в страната , за да бъде забавено разпространението на коронавируса , но президентът Жаир Болсонаро призова бразилците да се върнат на работа , вместо да спазват социална дистанция , предаде Reuters . Забраната за пътуване на министерството на правосъдието влиза в сила в понеделник и следва подобни мерки в няколко други южноамерикански държави . Непоследователният отговор на Бразилия на епидемията обаче предизвика грозен спор между президента и управителите на бразилките щати . Пренебрегвайки съветите на експертите по обществено здраве , Болсонаро заяви , че иска да запази икономиката , като осмя истерията около вируса , който нарече просто един „ лек грип “ . Той е ядосан на губернаторите и кметовете , които доведоха щати като Сао Пауло и Рио де Жанейро до застой , за да овладеят огнището . В петък той пусна телевизионна реклама # BrazilCannotStop , представяща лозунг , подобен на кампания в Милано ( # MilanWillNotStop ) , преди смъртните слуаи в Италия да нараснат . „ За търговците в кварталите , за собствениците на магазини в градските центрове , за служителите , за милиони бразилци , Бразилия не може да спре “ , се казва в рекламата , която показва кадри от препълнени класни стаи и улични пазари . Твърди се , че Болсонаро е пуснал рекламата , без да се консултира със здравното министерство . Оттам обаче обявиха , че мерките , препоръчващи социално дистанциране , остават същите . Губернаторът на Сао Пауло Жоао Дория , бивш съюзник на Болсонаро , който е в спор с президента за справяне с кризата , нарече рекламата „ дезинформация “ . „ Повече от 50 държави са под карантина . Значи целият свят греши и единственият човек , който е прав , е президентът Жаир Болсонаро ? “ , каза той в петък . Междувременно броят на заразените и смъртните случаи в страната продължава да расте .